**ОБЩИНСКИ СЪВЕТ - ГРАД РУДОЗЕМ, ОБЛАСТ СМОЛЯН**

**тел: 0306/99199; факс: 0306/99141; e-mail:** [**obsrud@abv.bg**](mailto:obsrud@abv.bg)**;**

**

**П Р О Т О К О Л № 35**

На 06.10.2025 г. в залата на Общинския съвет - Рудозем се състоя тридесет и петото извънредно заседание на Общински съвет - Рудозем.

Председателят на Общински съвет – инж. Венцислав Пехливанов откри заседанието: „Уважаеми дами и господа общински съветници, уважаеми г-н кмете, г-н служител на администрацията - г-н Брахъмов! Имаме кворум да започнем днешното извънредно заседание!“

Съгласно присъствения списък:

|  |  |  |
| --- | --- | --- |
| № | ИМЕ, ПРЕЗИМЕ И ФАМИЛИЯ | ПРИСЪСТВИЕ |
| 1. | инж. Венцислав Венциславов Пехливанов | ПРИСЪСТВА |
| 2. | Димитър Радославов Мадански | ПРИСЪСТВА |
| 3. | Диан Фиданов Малеков | ПРИСЪСТВА |
| 4. | Николина Ангелова Костадинова | ПРИСЪСТВА |
| 5. | Семир Севдалинов Сираков | ОТСЪСТВА |
| 6. | Александър Еминов Гюров | ОТСЪСТВА |
| 7. | Хайридин Хайриев Молабрахимов | ПРИСЪСТВА |
| 8. | инж. Денис Минков Кедиков | ПРИСЪСТВА |
| 9. | инж. Радослав Валентинов Филизов | ПРИСЪСТВА |
| 10. | Шукри Асанов Халилов | ПРИСЪСТВА |
| 11. | Николай Бисеров Михтарски | ПРИСЪСТВА |
| 12. | инж. Евелин Веселинов Бозов | ПРИСЪСТВА |
| „Ето защо на основание чл. 25 от ЗМСМА, чл. 64 чл. 65, както 94а от Правилника за организация и дейността на Общински съвет – Рудозем откривам днешното 35-то извънредно заседание. По присъствен списък сме десет. Имаме необходимото мнозинство. Запознали сте се всички с дневния ред. Предложения по дневния ред някой? Колеги, предлагам да гласуваме дневния ред с вдигане на ръка, който е съгласен: | | |

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви! За протокола „против“ няма, „въздържали се“ няма. Дневният ред е приет.

Заседанието протече при следния дневен ред:

***Д Н Е В Е Н   Р Е Д:***

*1.* *Откриване на процедура за провеждане на публично оповестен конкурс за отдаване под наем за срок от 10 /десет/ години на нежилищен имот - публична общинска собственост, представляващ Клуб на пенсионерите, с идентификатор 63207.501.48.11.17, разположен в сграда идентификатор 63207.501.48.11, адрес: гр. Рудозем, ул. „Васил Левски“ № 9, ет. 1 / Вх.№ 172/17.09.2025 г./*

*Докл.: Кмет на Община Рудозем*

Инж. Пехливанов: „Точката беше разгледана на предходното заседание. Имаме представител на Общинската администрация, който предлагам да бъде гласувано участието му и в заседанието.

Който е съгласен да участва и Общинска администрация в гласуването и в дебатите, моля да гласува с вдигане на ръка!

Общ брой общински съветници:12

Присъствали: 10

Гласували: 10

За: 10

Против: 0

Въздържали се: 0

Благодаря Ви, колеги!“

**По първа точка от дневния ред**

Инж. Пехливанов: „Докладната е позната. Тука е и вносителя на докладната този път. Имахме някакви въпроси по отношение на юридическия аспект на предложението за проекторешение. Тук е и юриста на общината. Можем да задаваме всякакви въпроси. Имате думата, колеги. Г-н Михтарски!“

Г-н Михтарски: „Уважаеми г-н председател, уважаеми г-н кмет, уважаеми колеги, готвейки се по темата, за мен беше притеснително, че десетилетия наред въпросите свързани с организацията и дейността на пенсионерските клубове на територията на общината е бил неглижиран.

През всичките тази години не се е намерила никаква воля да се приеме общинска наредба, която, наредба която да регламентира точно тази дейност.

За мен е притеснителен факта, че този в този момент Общинска администрация ще се опита по някакъв начин да реши този въпрос „на парче“. Предлагайки имота, който е ползван като „Клуб на пенсионера“ да бъде така открита процедура за провеждане на публично оповестен конкурс за отдаване под наем за срок от десет години.

В този случай или поне аз така виждам нещата, че това не е най-добрия възможен вариант. Защо? Защото отново Общината - Общинска администрация ще „избяга“ от едно свое задължение, а именно да осигурява по някакъв начин социална дейност или ангажираност на възрастните хора.

Давайки това помещение под наем без значение дали е на дружеството, което е заявило такова желание или на някой друг. Общинска администрация ще избяга от своите отговорности, които биха могли да бъдат в посока осигуряване на безплатни помещения, поемане на разходите за ток, вода, отопление, телефон, други разходи. Поемане на разходите по обзавеждане на такива пенсионерски клубове. Още повече, че нужда от такива пенсионерски клубове има не само на територията на град Рудозем, но и в другите населени места.

Другото смущаващо за мен е това, че може би откривайки такава процедура сдружението, което е изявило желание да участва в тази процедура документално и юридически няма да може да се справи с всички необходими аспекти на процедурата.

Справката, която направихме в търговския регистър показва, че самото дружество е с изтекъл мандат преди повече от една година.

Разбира се след разговори има така, поне имам уверение, че общото събрание е провеждано. Има избрани нови ръководни органи, но по някаква причина те все още не са вписани. Та моя въпрос към носителя е – Не е ли по-добре да решим кардинално въпроса с пенсионерските клубове на територията на общината като приемеме наредба, която да регламентира точно тази дейност. Такива наредби има в почти всички останали общини с малки изключения. Принципите са приблизително едни и същи като някои дори стигат до по-далече в оказаната помощ, които дори на издръжка на общината назначават домакини, които да ръководят цялостната дейност на Пенсионерските клубове. Едва ли разходите, които ще бъдат необходими за осъществяване на тази дейност ще бъдат толкова големи и непосилни за Община Рудозем. Благодаря!“

Инж. Пехливанов: „Благодаря Ви, г-н Михтарски! Г-н кмете, заповядайте!“

Инж. Кулевски: „Благодаря! Уважаеми г-н председател на Общински съвет, уважаеми дами и господа общински съветници, моето предложение остава за направата на такъв конкурс. Смятам, че към момента това е най-изчистеното и възможно решение. А нищо не пречи г-н Михтарски да се работи по направата и на изготвянето и на такава наредба - нямам нищо напротив. Но смятам, че към този момент това е най-правилното решение. Благодаря, г-н Председател!“

Инж. Пехливанов: „Благодаря Ви, г-н Кмете! Други? Г-н Михтарски!“

Г-н Михтарски: „Една кратка реплика. Ако бъде открита такава процедура и ако това помещение бъде отдадено за срок от десет години, приемането на каквато и да било допълнително наредба, тя няма да прекрати действието на сключения договор. И едва ли смисъла на тази наредба ще бъде така от някакво значение. Аз се надявах днес на нашето заседание да присъстват и представители на това сдружение, за да изложат своята визия за развитието на „Клуба на пенсионерите“, за да не изпаднем в едно положение, в което този клуб от „Клуб на пенсионера“ ще се превърне в „Клуб за …или единствено за търговски дейности“. Благодаря Ви!“

Инж. Пехливанов: „Г-н Кмете!“

Инж. Кулевски: „Уважаеми дами и господа общински съветници, относно договора за наем. Договор за наем може да бъде направен така, че да бъде прекратен в едномесечен срок в зависимост от това какво ще решим ние реално като наемодатели. Така, че не виждам никакъв проблем това нещо да бъде регламентирано в договора за отдаване под наем и не смятам, че ще има проблем да бъде приета такава наредба.“

Инж. Пехливанов: „Благодаря Ви! Юриста, иска ли да вземе някакво отношение? Други колеги?“

Г-н Михтарски: „С риск да стана досаден един уточняващ въпрос. Тъй като в проекторешението никъде не е посочен примерен договор на базата, на който, нали, ще се сключват тези договорни отношения. Ако имате такъв изготвен, бихте ли го предоставили на Общинския съвет, за да можем всички ние да се запознаем и да вземеме едно така по-информирано решение по този въпрос?“

Инж. Пехливанов: „Г-н, Кмете!“

Инж. Кулевски: „Към момента няма изготвен договор. Това ще бъде приложено – договора ще бъде приложен към документацията към самия конкурс, както се прави стандартно. Така, че към момента няма как да предоставим такъв договор. Когато бъде изготвен ако искате г-н Михтарски може да се запознаете с договора и всеки един от общинските съветници, а и той е „публична тайна“, като се казва. Те се качват всички документи на сайта, така че няма никакъв проблем – всеки може да бъде запознат с проектодоговора.“

Инж. Пехливанов: „Добре! Благодаря Ви, г-н Кмете! Други колеги не виждам да вземат отношение. Аз, ако позволите, така съвсем на кратко. Аз мисля, че всички ние, нашата цел, както на вносителя, така и на нас като общински съветници е да защитим интересите на нашите родители. Ето защо аз предлагам да открием процедура, с която да „развържем“ така да се каже дори и грубо казано ръцете на Общинска администрация, да започва да изготвя необходимата документация по процедурата. Защото доста са притеснени пенсионерите заради това, че в момента те са в състояние на изчакване на нашето решение. Мисля, че това наше решение не би навредило по никакъв начин за последващите действия. А след като, извинявам се, г-н Михтарски предполагам и останалите колеги имат желание да се запознаят със самата документация ако щете не само с проектодоговора, а и с документацията по процедурата, която следва от тук нататък можем съвсем спокойно на следващо заседание или по-следващото тогава, когато е подготвена тази документация да бъде внесена от Общинска администрация в деловодството и да се запознаем всички, за да няма някой някакви притеснения и съмнения, че ще се случи нещо нередно. Така мисля аз колеги!

Призовавам да подкрепим решението и предложението на вносителя да стартират някаква процедура, така че да могат и нашите пенсионери да бъдат по-спокойни. Защото няма да скрия, че при мен идваха представители на новоизбраното ръководство, които бяха видимо притеснени от това, че могат да бъдат затворени да не могат да посещават така наречения „Клуб на пенсионера“.

Предлагам да подкрепим предложението. Да разрешим стартиране на такава процедура и тогава, когато е готова цялата документация, да ни бъде предоставена, така, че да можем да се запознаем и да бъдат изчистени всякакъв вид притеснения и съмнения от всички нас.

Предлагам да преминем в режим на гласуване, след като никой от останалите колеги не пожела да вземе отношение. Може би достатъчно изчерпана темата:

|  |  |  |  |  |
| --- | --- | --- | --- | --- |
| № | | ИМЕ, ПРЕЗИМЕ И ФАМИЛИЯ | ГЛАСУВАЛ | |
| 1. | | инж. Венцислав Венциславов Пехливанов | ЗА | |
| 2. | | Димитър Радославов Мадански | ЗА | |
| 3. | | Диан Фиданов Малеков | ЗА | |
| 4. | | Николина Ангелова Костадинова | ЗА | |
| 5. | | Хайридин Хайриев Молабрахимов | ЗА | |
| 6. | | инж. Денис Минков Кедиков | ЗА | |
| 7. | | инж. Радослав Валентинов Филизов | ЗА | |
| 8. | | Шукри Асанов Халилов | ЗА | |
| 9. | | Николай Бисеров Михтарски | ПРОТИВ | |
| 10. | инж. Евелин Веселинов Бозов | | | ЗА |

Общ брой общински съветници: 12

Присъствали: 10

Гласували: 10

За: 9

Против: 1

Въздържали се: 0

Благодаря Ви, колеги! С 9 „За“, 1 „против“ и 0 „въздържали се“ Решението е прието.

**Р Е Ш Е Н И Е № 293**

***Относно:*** *Откриване на процедура за провеждане на публично оповестен конкурс за отдаване под наем за срок от 10 /десет/ години на нежилищен имот - публична общинска собственост, представляващ Клуб на пенсионерите, с идентификатор 63207.501.48.11.17, разположен в сграда идентификатор 63207.501.48.11, адрес: гр. Рудозем, ул. „Васил Левски“ № 9, ет. 1.*

Общински съвет - град Рудозем след като разгледа и обсъди Докладна записка № 172/17.09.2025 г., кмета на Община Рудозем – инж. Недко Кулевски и на основание чл. 21, ал. 1, т. 8 от Закона за местното самоуправление и местната администрация, във връзка чл. 14, ал. 2, ал. 7 и ал. 8 от Закона за общинската собственост, чл. 81 от Наредба за реда за придобиване, управление и разпореждане с общинско имущество

След проведено поименно гласуване

**РЕШИ:**

1. Дава съгласие за откриване на процедура за провеждане на публично оповестен конкурс, за отдаване под наем за срок от 10 /десет/ години на нежилищен имот - публична общинска собственост, представляващ Клуб на пенсионерите, със следното описание:

Самостоятелен обект в сграда с идентификатор 63207.501.48.11.17 по кадастралната карта и кадастралните регистри на гр. Рудозем, одобрени със Заповед № РД-18-12/10.03.2010 г. на Изпълнителния директор на АГКК, последно изменение на кадастралната карта и кадастралните регистри засягащо самостоятелния обект: няма извършено изменение на КККР със заповед, адрес на самостоятелния обект: гр. Рудозем, ул. „Васил Левски“ № 9, ет. 1, намиращ се на етаж 1 в сграда с идентификатор: 63207.501.48.11, с предназначение: жилищна сграда със смесено предназначение, брой етажи: 3, разположена в поземлен имот с идентификатор 63207.501.48, предназначение на самостоятелния обект: за културна и обществена дейност, брой нива на обекта:1, площ на самостоятелния обект: няма данни, прилежащи части: няма данни, при съседи на самостоятелни обекти в сградата: на същия етаж 63207.501.48.11.1, под обекта: няма, над обекта: 63207.501.48.11.11, 63207.501.48.11.3, 63207.501.48.11.12, 63207.501.48.11.4.

**Начална конкурсна наемна цена** - 50.00 лв. (петдесет лева) месечен наем с вкл. ДДС.

**Специфично конкурсно условие** – за клуб на пенсионерите.

**Допълнително конкурсно условие:** Запазване на предназначението на помещението.

1. Във връзка с т.I възлага на Кмета на община Рудозем да извърши всички необходими процедури по изпълнение на решението, като предприеме необходимите действия по откриване, организиране и провеждане на конкурсната процедура, както и да сключи договор за наем със спечелилия кандидат.

Инж. Пехливанов: „Виждам Ви, г-н Михтарски, заповядайте! Имате думата.“

Г-н Михтарски: „Ако позволите, г-н председател! За обяснение на различен вот. Само да Ви поправя, че ние в проекторешението ние няма само да разрешим на кмета да предприеме, да открие самата процедура, ние ще му възложим той и да е финализира. Така, че ние кога ще се запознаем с договора и какво отношение ще имаме към договора няма да има никакво значение. В момента според мен, личното ми убеждение е, че Общината бяга от своята отговорност. И така, наема, отоплението, водата, издръжки, оборудване, всичко ще падне на плещите на тези, които ще посещават пенсионерския клуб. Общината неглижира тази дейност. Благодаря!“

Инж. Пехливанов: „Благодаря Ви, г-н Михтарски! Само ако позволите една корекция да Ви направя. Решението, което днес вземаме ако нещо в изготвената от Общинска администрация документация ни смущава ние можем да си отменим решението, така че аз лично за себе си съм спокоен. Благодаря Ви, колеги!

Поради изчерпване на дневния ред закривам днешното заседание“

**Председател на Об. С: ……………….........**

**/инж. Венцислав Пехливанов/**

**Техн. сътрудник: .………..……...**

**/Даниела Хаджиева/**